jkorsvik/nowiki_second_scrape_merged huggingface dataset:
Grefsenkollveien (Oslo)

Grefsenkollveien (1A-23, 2-100) er en vei på Grefsen i Bydel Nordre Aker i Oslo.
Grefsenkollveien starter ovenfor innkjøringen til Disen skole på Lofthus og Sanatoriet der Kjelsåsveien svinger til venstre. Veien er bratt og passerer Trollvannstua før den ender på toppen av Grefsenåsen hvor Grefsenkollen restaurant ligger. Veien kan benyttes for å starte flere friluftsaktiviteter. Turveier inn i Lillomarka ved Akebakkeskogen, sti inn til Grefsenkleiva og turveier inn i Lillomarka ved Trollvannstua.


== Historikk ==

Grefsenkollveien het tidligere Trollvannsveien. Det nye navnet ble vedtatt i 1915. Opprinnelig var det bare en krøttersti som gikk fra Kjelsåsveien ved Grefsen bad og opp til Grefsensetra som var en husmannsplass under Østre Grefsen gård. Etter hvert ble det mer og mer tråkk oppover Grefsenåsen til Trollvann og innover til Linderudsetra. Herredstyret bevilget penger til utbedring i 1922 og 1923. Veien ble betydelig utbedret da Grefsenkollen restaurant (364 moh.) ble oppført i 1927. I 1929 ble det avsatt penger til anlegg av vei helt opp til Grefsenkollen.Der Akebakken kommer ned fra Grefsenkollen er det et gammelt sandtak. Sanden er en del av Grefsenmorenen, og i overkant av sandtaket (210 moh.) sto havet på slutten av istiden for ca. 10 000 år siden.


== Boligområder ==
Akebakkeskogen borettslag
Borettslaget Grefsenkollveien 7-9
Grefsen Terrassehus ligger i Grefsenkollveien 12 A-E. Sameiet består av 5 sammenkjedede 10-etasjes terrasseblokker med i alt 360 leiligheter, barnehage, trimrom, sameiestue, tennisbaner m.m.
Grefsenlyst, Grefsenkollveien 14
Grefsenseteren boligsameie, Grefsenkollveien 20 A-G
Grefsentoppen boligsameie, Grefsenkollveien 21-23


== Litteratur ==
Nord i Aker gjennom 10 000 år, Historielaget Grefsen – Kjelsås – Nydalen 2004, ISBN 82-303-0167-0
Sør for Maridalsvannet, Historielaget Grefsen – Kjelsås – Nydalen, 1991
Under åsen – langs elva, Historielaget Grefsen – Kjelsås – Nydalen, 1984
Knut Are Tvedt, red. (2010). «Grefsenkollveien». Oslo byleksikon (5. utg.). Oslo: Kunnskapsforlaget. s. 208. ISBN 978-82-573-1760-7. 


== Referanser ==


== Eksterne lenker ==
Oslo kommunes bydelsoversikt
Akebakkeskogen borettslag
Disen skole
Læringsverkstedet Grefsen Terrasse Barnehage
Grefsenkollen restaurant
Grefsenlyst barnehage
Grefsenlyst borettslag
Grefsentoppen boligsameie Arkivert 9. oktober 2008 hos Wayback Machine.
Historielaget Grefsen – Kjelsås – Nydalen
Lillomarkas Venner
Oslo Skisenter – Grefsenkollen
Sameiet Grefsen Terrassehus
Sanatoriets herskapelige historie (Aftenposten)
Trollvannstua
Østre Grefsen
Allumersat

Allumersat (dansk: Bjørnesund) er en fjord i Nuuk kommune på sydvestkysten av Grønland. 
Fjorden er 50 km lang, og Bureau of Minerals and Petroleum (BMP), som ligger under Grønlands hjemmestyre, har delt ut lisenser for leting etter mineraler til både Crew Gold Coporation og True North Gems i området rundt fjorden. 


== Eksterne lenker ==
Gazetteer of Greenland – Per Ivar Haug, UBiT (Universitetsbiblioteket i Trondheim), august 2005, ISBN 82-7113-114-1
Bureau of Minerals and Petroleum (BMP)
Kart over mineral- og petroleumslisenser på Grønland Arkivert 1. august 2008 hos Wayback Machine.
Woodward Avenue

Woodward Avenue er regnet som hovedfartåren i Detroitområdet; den deler østsiden og vestsiden. 
Woodward (som veien blir kalt på folkemunne og oppkalt etter Augustus B. Woodward) strekker seg fra sentrum av Pontiac til Detroitelven nær Hart Plaza og Jefferson Avenue i Detroit. Fox Theatre og Detroit Institute of Arts (DIA) ligger ved Woodward i sentrum av Detroit, samt dyrehagen Detroit Zoo i Royal Oak og Cranbrook Educational Community i Bloomfield Hills. Woodward Dream Cruise, et veteranbilcruise fra Pontiac til Ferndale som blir holdt i august er det største veteranbilscruiset i USA som blir holdt over én dag; men man gjerne se store grupper med veteranbiler samlet langs veien mellom Pontiac og Ferndale spesielt i de to-tre siste helgene før cruiset. 
En spesiell ting ved Woodward og de fleste andre store veier i Michigan er at man må ut i venstre fil for å kunne snu rundt da det er forbudt å svinge til venstre i lyskryss. Verdens første fireveis lyskryss med tre farger ble forøvrig tatt i bruk 1920, i krysset ved Woodward Avenue og Michigan Avenue og var manuelt operert ved at en politikonstabel sto i et tårn i den brede midtdeleren. Systemet ble oppfunnet av politikonstabel Willam Potts fra Detroit.


== Eksterne lenker ==
(en) Michigan Highway Ends
(en) Woodward Avenue National Scenic Byway
(en) The Woodward Dream Cruise
Super Prestige Pernod

Super Prestige Pernod var en årlig sesonglang konkurranse innen landeveissykling som ble offisielt innført i 1961. Den var basert på poeng fra de viktigste endags- og etapperittene. Eddy Merckx hadde rekorden med syv seire på rad (1969–1975).
Den ble erstattet av verdenscupen i 1989 etter at det ble forbudt med alkoholreklame i Frankrike.


== Resultater ==
Grådig etter gull

Grådig etter gull (orig. La Soif de l'Or) er en fransk filmkomedie av Gérard Oury fra 1993. Filmen er en komedie, som handler om millionæren Urbain og hans grådige bestemor som kjøper gullbarrer for alle pengene sine og gjemmer dem i et ferdighus, som de prøver å smugle til Sveits, for å betale mindre skatt.
Urbains forsmådde kone, Fleurette, er ikke involvert i planene. Sammen med sin elsker, og Urbains sjåfør, Jacques, tar hun opp jakten på Urbain og hans bestemor.


== Medvirkende ==
Christian Clavier: Urbain Donnadieu
Tsilla Chelton: Mémé Zézette, Urbains bestemor
Catherine Jacob, Fleurette, Urbains kone
Philippe Khorsand, Fleurettes elsker og Urbains sjåfør


== Eksterne lenker ==
(en) Grådig etter gull på Internet Movie Database 
(fr) Grådig etter gull på Allociné 
(nl) Grådig etter gull på MovieMeter 
(en) Grådig etter gull på AllMovie 
(en) Grådig etter gull på Turner Classic Movies
Michiganterritoriet

Michiganterritoriet var et organisert territorium tilhørende USA på 1800-tallet.
Det eksisterte mellom 30. juni 1805, da det ble utskilt fra Indiana-territoriet og 26. januar 1837, før det ble til staten Michigan, USAs 26 stat. Detroit var hovedstad.


== Eksterne lenker ==
(en) Michigan Territory – kategori av bilder, video eller lyd på Commons
Hjellegjerde

Hjellegjerde er et norsk selskap innen møbelproduksjon. Selskapet var børsnotert i perioden mellom 1997 og 2010 som Hjellegjerde ASA, og konsernet hadde i denne perioden flere datterselskap; Hjellegjerde Møbler AS, Hjellegjerde AS og Hove AS. Disse norske selskapene er nå fusjonert i hovedselskapet Hjellegjerde. Selskapet eier produksjonsselskap i Litauen (Hjellegjerde Baltjia) og Thailand (Hjellegjerde Asia Co Ltd).


== Historie ==
Hjellegjerde møbler ble etablert i 1941 av brødrene Otto og Mindor Hjellegjerde i bygden Sykkylven i Møre og Romsdal. Bedriften startet med møbelproduksjon i kjelleren hjemme hos Otto og Henny Hjellegjerde. I 1946 ble også den tredje broren Ingvald Hjellegjerde med i firmaet.
Bedriften har opplevd to branner, den største av disse i 1981, der halvparten av fabrikken, ca. 4500 m² gikk tapt. Et helt livsverk gikk opp i røyk, men andre generasjon sammen med de ansatte klarte å rydde opp igjen etter brannen og få produksjonen i gang igjen. Allerede måneden etter var produksjonen i gang igjen. I 1981 åpnet fabrikken en ny og moderne bygning.


== Dagens situasjon ==
Siden starten i 1941 vokste Hjellegjerde fra å være en liten familiebedrift til å bli et stort, børsnotert konsern med markedspredning over tre kontinenter; Europa, USA og Asia. 
Selskapet har i løpet av 2000-tallet omstrukturert produksjonen og verdikjeden for øvrig. Dette har kommet som en konsekvens av markedsutviklingen internasjonalt, og mulighetene som selskapets produksjonsanlegg i Litauen og Thailand innbyr til. Selskapets utviklingsavdeling er fremdeles basert i Sykkylven.
Høsten 2010 overtok Stavangerselskapet Interstil AS aksjene i det børsnoterte selskapet og tok selskapet av børs. Eierskapet til Hjellegjerde ligger idag i holdingselskapet Interstil Holding AS
Selskapets tidligere fabrikkeiendom i Sykkylven eies nå av Hjellegjerde Eiendom AS, og det er nå Hjellegjerde Næringseiendom som samler leietagere i lokalene.


== Varemerker ==
Hjellegjerde® er felles varemerke for alle møbler produsert av konsernet.
Fjords® ble lansert i januar 2006. Navnet fungerer som samlende markedsnavn for selskapets internasjonale program for funksjonsmøbler.Det nye stolkonseptet Fjords® MotionConcept® ble lansert i 2013


== Referanser ==


== Eksterne lenker ==
Hjellegjerde – hjemmeside
Fjords by Hjellegjerde – hjemmeside
Igor González de Galdeano

Igor González de Galdeano Aranzabal (født 1. november 1973 i Vitoria-Gasteiz, Baskerland) er en spansk tidligere profesjonell landeveissyklist. Han startet proffkarrieren i 1995 hos Euskadi. Han var fremfor alt en sterk temporytter.
Han fikk en andreplass i Vuelta a España 1999, og en fjerdeplass i 2003. I Tour de France 2002 bar González de Galdeano den gule trøya i syv dager, og endte på fjerdeplass. Han ble nummer fem i 2001 og 2002. I tillegg vant han bronse i temporittet i VM i 2002, og Tyskland rundt samme år.
González de Galdeano la opp i 2005.


== Referanser ==


== Eksterne lenker ==
(de) Igor González de Galdeano – Munzinger Sportsarchiv 
(en) Igor González de Galdeano – Olympics.com 
(en) Igor González de Galdeano – Olympic.org 
(en) Igor González de Galdeano – Olympedia 
(en) Igor González de Galdeano – Sports-Reference (OL-resultater – arkivert) 
(en) Igor González de Galdeano – ProCyclingStats 
(en) Igor González de Galdeano – Cycling Archives 
(en) Igor González de Galdeano – Cycling Quotient 
(en) Igor González de Galdeano – CycleBase
Tokyopop

Tokyopop (tidigere Mixx) er et forlag fra Japan som gir ut manga, manhwa og japanske romaner på japansk, engelsk og tysk. Forlaget er inkorporert i Tokyo, Japan og hovedkvarteret ligger i Los Angeles, USA. Øvrige kontorer ligger i Storbritannia og Tyskland.


== Eksterne lenker ==
(de) Offisielt nettsted 
(en) Tokyopop – kategori av bilder, video eller lyd på Commons
Phil Anderson

Philip Grant Anderson (født 20. mars 1958 i London, England) er en tidligere australsk profesjonell landeveissyklist. Han var profesjonell fra 1980 til 1994 og var i 1981 den første ikke-europeer som bar den gule trøya i Tour de France. Han hadde over 90 seirer i sin karriere.


== Utvalgte meritter ==
Ungdomskonkurransen i Tour de France, 5.-plass totalt (1982)
Amstel Gold Race (1983)
Züri-Metzgete (1984)
Rund um den Henninger-Turm (1984, 1985)
Critérium du Dauphiné Libéré (1985)
Sveits rundt (1985)
E3 Prijs Vlaanderen (1985)
Tour Méditerranéen (1985, 1991)
Paris–Tours (1986)
Milano-Torino (1987)
Post Danmark Rundt (1988)
Romandiet rundt (1989)


== Referanser ==


== Eksterne lenker ==
Offisielt nettsted 
(en) Phil Anderson – kategori av bilder, video eller lyd på Commons 
(de) Phil Anderson – Munzinger Sportsarchiv 
(en) Phil Anderson – Sport Australia Hall of Fame 
(en) Phil Anderson – ProCyclingStats 
(en) Phil Anderson – Cycling Archives 
(en) Phil Anderson – CycleBase 
(en) Phil Anderson – TheSports.org
Mannerheimkorset

Mannerheimkorset (finsk: Mannerheim-risti; svensk: Mannerheimkorset) er Finlands høyeste militære utmerkelse. Den ble innført etter vinterkrigens avslutning og oppkalt etter feltmarskalk Carl Gustaf Emil Mannerheim. Medaljen ble gitt til soldater for ekstraordinær tapperhet, bedrifter av ekstraordinær betydning i kamp, eller for særdeles velutførte operasjoner.
Cuil

Cuil (uttales kuːl, cool) var en søkemotor som ble satt i drift den 28. juli 2008
og stengt den 17. september 2010. Cuils utviklere hevdet å kunne overgå eksisterende søkemotorer med mer omfattende og relevante søkeresultater. For å skille seg ut organiserte Cuil sidetreffene etter innhold og viste forholdsvise lange  omtaler av sidene sammen med minibilder for mange treff. Cuil hevdet å ha en større indeks enn noen annen søkemotor, med omtrent 120 milliarder sider indeksert. Cuil var utviklet og ledet i stor grad av tidligere ansatte hos Google.Cuils politikk når det gjelder personvern slo fast at søkemotoren ikke skulle lagrer spor etter brukernes søkeaktivitet eller IP-adresserIfølge selskapet er cuil ordet for kunnskap og hassel i irsk (gælisk). Ifølge artikkelen om cuil i engelskspråklig Wikipedia oppgir moderne irske ordlister at ordet betyr flue eller insekt.


== Referanser ==


== Eksterne lenker ==
(en) Offisielt nettsted
Kingdom Hearts coded

Kingdom Hearts coded (キングダムハーツ　コーデッド, Kingudamu Hātsu kōdeddo) er et forventet konsollrollespill utviklet og utgitt av Square Enix til mobiltelefoner. Spillet er en del av Kingdom Hearts-serien og fokuserer på kong Mikke Mus. Det ble annonsert på Tokyo Game Show 2007.


== Eksterne lenker ==
(en) Kingdom Hearts coded hos MobyGames 
(en) Kingdom Hearts coded hos MobyGames 
(en) Kingdom Hearts coded på Metacritic 
(en) Kingdom Hearts coded på Internet Movie Database 
(en) Kingdom Hearts coded på Behind The Voice Actors 
(en) Kingdom Hearts coded hos VGMdb 
(en) Kingdom Hearts coded hos GameFAQs
Byline

Byline i en avis eller et blad er en signatur med navn og eventuell tittel på artikkelens forfatter. Vanligvis er den plassert mellom ingress og brødtekst i artikkelen, men mange magasiner plasserer den også etter artikkelen for å gi rom for bilde under overskriften.
Hvis en byline inneholder bilde av fotografen kan dette omtales som billedbyline, men dette brukes også om kreditering av fotograf av et bilde.
Byline stammer fra de engelske ordene by (av) og line (linje), og betyr en linje hvor skribenten presenteres.


== Litteratur ==
Layout: journalistisk presentasjon. Fredrikstad: Institutt for journalistikk. 1996. s. 58, 77, 89, 115, 118, 136, 174, 215, 218, 220. ISBN 8271471619.
Camilla Helgesen

Camilla Helgesen (født  15. september 1980) er tidligere leder av Røde Kors Ungdom. Hun ble valgt inn for perioden 2008 – 2010 i juni 2008.
I november 2009 ble hun valgt inn som medlem i den internasjonale ungdomskommisjonen i Det internasjonale Røde Kors og Røde Halvmåneforbundet (IFRC). 


== Eksterne lenker ==
an.no – Skal jobbe med unge i Libanon
ab24.no - Helgesen ny Røde Kors leder
rodekorsungdom.no – Camilla valgt inn
Kongeriket Finland

Kongeriket Finland (finsk: Suomen kuningaskunta; svensk: Konungariket Finland) var et kortvarig, ikke realisert, forsøk i 1918 på å opprette et monarki i Finland med Friedrich Karl av Hessen som monark. Det fant sted etter landets selvstendighet fra keiserdømmet Russland i desember 1917. Forsøket ble aldri realisert, og Finland fikk i 1919 en ny forfatning som republikk.
De internasjonale politiske urolighetene under første verdenskrig og den russiske revolusjonen åpnet for at Finland fikk politisk uavhengighet fra Russland. Finland gikk fra å være under russisk politisk kontroll til å komme under tysk innflytelse. Det konservative senatet prøvde å etablere et monarki med den tyske landgreven Friedrich Karl av Hessen som konge.
Det selvstendige Finland hadde som de baltiske provinsene nære bånd til det tyske keiserriket, da Tyskland var den eneste stormakten som hadde støttet forberedelsene til et selvstendig Finland, hovedsakelig ved opplæringen av de finske jegertroppene. Tyskland hadde også intervenert i den finske borgerkrigen. Finnene trodde Tyskland ville vinne verdenskrigen og at Tyskland kunne sikre Finland mot trusselen fra Russland.Striden om republikk utspant seg fra selvstendigheten i desember 1917 til ny forfatning ble vedtatt i 1919. Ved selvstendigheten var monarkistene i mindretall i Riksdagen og grunnlovsutkastet som ble utarbeidet av Kaarlo Juho Ståhlberg la til grunn at Finland skulle være republikk. Forslaget ble imidlertid ikke ferdig behandlet før den finske borgerkrigen brøt ut. Etter borgerkrigen ble sosialdemokratene, som var for republikk, ekskludert fra parlamentet. Dermed kom monarkistene i flertall.

Til konge falt valget på Friedrich Karl, som var keiser Vilhelm II av Tysklands svoger. Friedrich Karl ble kontaktet 5. september 1918 og valgt til konge den 9. oktober, én måned før krigens slutt. 75 stemte for å velge ham til konge, 25 imot. Valget var basert på den svenske forfatningen av 1772. Det ble sendt en parlamentarisk delegasjon som møtte Friedrich Karl i Kronberg. 
Etter at Tyskland kapitulerte var Finlands situasjon dramatisk endret og tilknytningen til Tyskland ble et utenrikspolitisk problem for Finland. Friedrich Karl seg fra tilbudet om å bli Finlands konge 14. desember 1918.I mars 1919 ble det valgt en ny riksdag der sosialdemokratene var representert, og som dermed hadde et republikansk flertall. En ny grunnlov som gjorde Finland til republikk ble vedtatt.


== Se også ==
Det forente baltiske hertugdømmet
Kongeriket Litauen
Kongeriket Polen


== Referanser ==
Palle Krüger

Paul Henrik Krüger (født 10. april 1964), best kjent som Palle Krüger, er en svensk-norsk trommeslager.
Palle Krüger er  født i Stockholm, men bosatt i Oslo. Han er eller har vært medlem av bandene Homy Hogs, Casablanca, Dr Cool, Radionettes, Go-Go Gorilla, Young Neils, Leieboerne og Popgun. Opptrer også som studiomusiker på album med Suspenders, deLillos, Paal Flaata, Per Vestaby, Andrej Nebb, Frank Hammersland, Staffan Hellstrand og Pausefiskene.
Han har også turnert med bl.a Bjørn Eidsvåg og nysirkus-ensemblet Cirkus KhaOom.


== Diskografi ==


=== Popgun ===
A Day and a Half in Half a Day (2006)
Manic Anti-Depressive (2008)
Violent Hippies (2013)Singler/EP-erBig Time (1998)
Heart (Erratic Beating of a) (2009)


=== Radionettes ===
AlbumRadionettes (1995)
Paradise (1996)SinglerQuite Terrifying Ordinariness (1994)
Summer EP (1995)
Summer Song/Paradise? (1996)
Let Me In/Black Camel (1996)


=== Homy Hogs ===
Nöje för nekrofiler (1981)Singler/EP-erSmash Overdose (1982)
Homy Hogs Wanna Destroy (1983)


=== De Press ===
Kamaraci (2000)
Odpocząć wreszcie (2000)
Śleboda (2000)


=== Suspenders ===
Off the Hook (2015)


=== Leieboerne ===
Følg oss hjem, Ole Paus (2007)


=== Sidesprang ===
Bakrus (2014)SinglerDu og jeg (2013)


=== Deltar på ===
Villemanns: Racerbiler fra helvete (1991)
Jokke & Valentinerne: Frelst! (1991)
Niki Lauda: Make Me King (1991)
Mercury Motors: Abs. Garbage (1992)
Per Vestaby: 10000 Flowers and One B (1993)
Suspenders: Bark (1993)
deLillos: Neste sommer (1993)
Mercury Motors: Humbleberry Wine (1996)
deLillos: Det var Stones (1997)
deLillos: Stakkars (1997)
Frank Hammersland: Younger (1997)
Per Vestaby: With a Little Help From Myself (1998)
Midnight Choir: Double Blank (2000)
Andrej Nebb: Kvite fuglar (2000)
Midnight Choir: Unsung Heroine (2000)
Kari Iveland: Vektløs (2002)
Midnight Choir: Selected Songs (2002)
Paal Flaata: In Demand (2002)
Jokke & Valentinerne & Jokke & Tourettes: Prisen for popen (2002)
Staffan Hellstrand: Elektriska gatan (2004)
Midnight Choir: All Tomorrow's Tears: The Best of Midnight Choir (2005)
deLillos: Festen er ikke over … det er kake igjen (2005)
Pausefiskene: Bare et sår (2007)
Vibeke Saugestad: The World Famous Hat Trick (2007)
Paal Flaata: Old Angel Midnight (2008)
Isabella Leroy: Buildings and Bridges (2011)
Stein Ingebrigtsen: Livet (2012)
Mercury Motors: Rewind 1988–2013 (2013)
Superhöyt: Majorens hevn (2013)
Iselin Andresen: Bli her til eg dør (2014)
deLillos: Før (2015)
deLillos: Inn i mellom (2015)


== Eksterne lenker ==
(en) Palle Krüger på Discogs 
(en) Palle Krüger på MusicBrainz
Indigo Books and Music

Indigo Books and Music Inc. er en detaljistbutikkjede fra Canada som ble skapt i 1996. Deres første butikk, Indigo Books, Music & More, ble åpnet 4. september 1997. Med hjelp fra Onex Corporation, kjøpte Indigo opp Chapters, deres største utfordrer, 14. august 2001. Skaperen og den administrerende direktøren av Indigo er Heather Reisman, kona til Gerry Schwartz, som eier mesteparten av og er administrerende direktør for Onex Corporation.


== Referanser ==


== Eksterne lenker ==
(en) Offisielt nettsted 
(fr) Offisielt nettsted 
(en) Indigo Books and Music – kategori av bilder, video eller lyd på Commons
Romeo Miller

Percy Romeo Miller, Jr. (født 19. august 1989 i New Orleans i Louisiana) er bedre kjent under sitt scenenavn Romeo, tidligere Lil' Romeo, er en amerikansk rapper, skuespiller og basketballspiller. Han er sønn av rapperen Master P., nevø av rapperne C-Murder og Silkk The Shocker. Romeo Miller har utgitt fem studioalbum og samlealbum. Det ene studioalbumet, Lottery, ble kun distribuert via Internett. Han er også medlem av gruppen Rich Boyz. I begynnelsen av karrieren slo han Michael Jacksons rekord med å være den yngste person noensinne med å få en førsteplass på hitlistene. Det var i 2001 med sangen «My Baby».
Miller har gått på Beverly Hills High School i Beverly Hills i California. Han fikk et idrettsstipend for å spille basket på University of Southern California som begynner sesongen 2008-2009.
Miller var talsmann for The Los Angeles Earth Day Festival og sammen med hans tegneseriefigur Gee Gee the Giraffe som har til hensikt å utdanne barn om viktigheten om fredning, bevaring og sosialt ansvar.Percy Romero Miller, jr. har også et klesmerke, PMiller Clothing Line.


== Diskografi ==


=== Soloalbum ===
2001: Lil' Romeo
2002: Game Time
2004: Romeoland
2006: God's Gift
2008: High School RomanceKun online på Internett:

2006: Lottery


=== Samlealbum ===
2006: Greatest Hits


== Filmografi ==


=== Film ===
Max Keeble's Big Move (2001)
Honey (2003)
Still 'Bout It (2004)
Decisions (2004)
Uncle P (2005)
God's Gift (2006)
Don't Be Scared (2006)
Crush On U (2007)
Sweetwater (2008)
The Pig People (2008)
The Mailman (2008)


== Referanser ==


== Eksterne lenker ==
Offisielt nettsted 
(en) Romeo Miller – kategori av bilder, video eller lyd på Commons 
Romeo på MySpace
(en) Romeo Miller på Apple Music 
(en) Romeo Miller på Discogs 
(en) Romeo Miller på Discogs 
(en) Romeo Miller på MusicBrainz 
(en) Romeo Miller på MusicBrainz 
(en) Romeo Miller på MusicBrainz 
(en) Romeo Miller på Spotify 
(en) Romeo Miller på Songkick 
(en) Romeo Miller på Genius — sangtekster 
(en) Romeo Miller på AllMusic 
(en) Romeo Miller på Internet Movie Database 
(sv) Romeo Miller i Svensk Filmdatabas 
(da) Romeo Miller på Filmdatabasen 
(da) Romeo Miller på Scope 
(da) Romeo Miller på Scope 
(fr) Romeo Miller på Allociné 
(en) Romeo Miller på AllMovie 
(en) Romeo Miller hos The Movie Database
Third Eye Vision

Third Eyed Vision er debutalbumet til den amerikanske gruppa Hieroglyphics, utgitt 24. mai 1998 på bandets eget plateselskap, Hieroglyphics Imperium Recordings.
Singlenr fra albumet var «You Never Knew», «The Who», «Oakland Blackouts», «After Dark», «Last One» og «At the Helm».


== Sporliste ==
«Intro»
«You Never Knew»
«All Things»
«Casual»
«The Who»
«Dune Methane»
«Phesto D»
«At the Helm»
«The Last One»
«Tajai»
«Oakland Blackouts»
«Mics of the Roundtable»
«See Delight»
«Pep Love»
«Off the Record»
«A-Plus»
«After Dark»
«Opio»
«No Nuts»
«Del»
«One Life, One Love»
«Miles to the Sun»


== Listeplasseringer ==
Third Eye Vision beste plasseringer ble, på Billboard Music Charts (Nord-Amerika) for album, i 1998, nummer 26 på Top Heatseekers og nummer 88 på Top R&B/Hip-Hop Albums.


== Eksterne lenker ==
(en) Third Eye Vision på Discogs 
(en) Third Eye Vision på MusicBrainz 
(en) Third Eye Vision på Spotify 
(en) Third Eye Vision på AllMusic
Future plc

Future plc (også kjent som Future Publishing) er et internasjonalt medieselskap med kontorer i London, Bath, San Francisco, New York og Sydney. Det ansetter over 1200 mennesker på verdensbasis og lanserer blant annet magasiner og nettsider. Future plc utgir over 100 magasiner og tiltrekker over elleve millioner unike brukere til sine nettsider.


== Eksterne lenker ==
Offisielt nettsted 
(en) Future plc – kategori av bilder, video eller lyd på Commons
Arkaisk smil

Arkaisk smil refererer til det typiske ansiktsuttrykket på statuer fra den arkaiske perioden (600-480 f.Kr.) i gresk billedhuggerkunst. Mannlige skulpturer kalles kouroi og kvinnelige korai. Det arkaiske smilet er ganske unaturlig og flatt med lette oppadgående munnviker.
Arkaisk smil brukes også i moderne tid som en sarkastisk måte å beskrive et falskt smil.